b'\n_START_ARTICLE_\nUltratop\n_START_PARAGRAPH_\nUltratop yra oficialus Belgijos muzikos \xc4\xafra\xc5\xa1\xc5\xb3 topas. Kadangi yra du Belgijos regionai (Flandrija ir Valonija), yra du skirtingi muzikos topai. Flandrijoje yra topas Ultratop 50 singl\xc5\xb3 ir Ultratop 50 album\xc5\xb3. Valonijoje svarbiausi topai yra Ultratop 40 singl\xc5\xb3 ir Ultratop 50 album\xc5\xb3. Vietos yra sudaromas pagal pardavimus. Topai yra pristatomi per kelias Belgijos radijo stotis, kaip, pvz., TMF Flanders. 2009\xc2\xa0m. Ultratop album\xc5\xb3 topas pasirod\xc4\x97 100 viet\xc5\xb3 tira\xc5\xbeu._NEWLINE_Ultratop taip pat yra organizacijos, kuri pri\xc5\xbei\xc5\xabri top\xc5\xb3 s\xc4\x85ra\xc5\xa1us, pavadinimas. Ultratop yra ne pelno siekianti organizacija, sukurta pagal IFPI Belgija._NEWLINE_Topas sukurtas 1995\xc2\xa0m. baland\xc5\xbeio m\xc4\x97n.\n_START_SECTION_\nUltratop 50\n_START_PARAGRAPH_\nUltratop 50 yra geriausiai parduodam\xc5\xb3 singl\xc5\xb3 Flandrijoje topas. Topas sukurtas 1995\xc2\xa0m. kovo 31 d.\n_START_SECTION_\nRekordai\n_START_PARAGRAPH_\nDaugiausiai singl\xc5\xb3 turi Celine Dion ir K3 (21 singlas). Paskui su 19 eina Get Ready!, toliau su 18 Britney Spears. Daina Kvraagetaan, kuri\xc4\x85 atlieka Fixkes, ilgiausiai i\xc5\xa1buvo pirmoje vietoje, net 16 savai\xc4\x8di\xc5\xb3. Las Ketchup su savo hitu \xe2\x80\x9eThe Ketchup Song\xe2\x80\x9c ir Crazy Frog su \xe2\x80\x9eAxel F\xe2\x80\x9c pirmoje vietoje i\xc5\xa1silaik\xc4\x97 12 savai\xc4\x8di\xc5\xb3. Daina \xe2\x80\x9eThis Is the Life\xe2\x80\x9c daina, kuri\xc4\x85 atlieka Amy Macdonald, u\xc5\xbesilaik\xc4\x97 pirmoje vietoje 11 savai\xc4\x8di\xc5\xb3. \xe2\x80\x9eBarbie Girl\xe2\x80\x9c, kuri\xc4\x85 suk\xc5\xabr\xc4\x97 Aqua, atlik\xc4\x97jos Ruslana \xe2\x80\x9eWild Dances\xe2\x80\x9c , atlik\xc4\x97jo Andrea Bocelli \xe2\x80\x9eCon te Partiro\xe2\x80\x9c ir \xe2\x80\x9eLast Thing On My Mind\xe2\x80\x9c, kuri\xc4\x85 suk\xc5\xabr\xc4\x97 Steps, pirmoje vietoje i\xc5\xa1silaik\xc4\x97 10 savai\xc4\x8di\xc5\xb3._NEWLINE_Daugiausiai savai\xc4\x8di\xc5\xb3 tope i\xc5\xa1silaik\xc4\x97 Marco Borsato su \xe2\x80\x9eRood\xe2\x80\x9c. O did\xc5\xbeiausias \xc5\xa1uolis \xc4\xaf pirm\xc4\x85 viet\xc4\x85 i\xc5\xa1 46 vietos yra Elton John k\xc5\xabrinys \xe2\x80\x9eCandle in the wind 1997 / Something about the way you look tonight\xe2\x80\x9c. \xc5\xa0iame regione net keturi singlai debiutavo pirmoje vietoje: Peter Evrard su \xe2\x80\x9eFor you\xe2\x80\x9c, Xandee su \xe2\x80\x9e1 Life\xe2\x80\x9c, Joeri Fransen su \xe2\x80\x9eYa bout to find out\xe2\x80\x9c ir Artiesten voor Tsunami 12-12 su \xe2\x80\x9eGeef een teken\xe2\x80\x9c. 20 i\xc5\xa1 25 Milk Inc. sigl\xc5\xb3 pasiek\xc4\x97 top de\xc5\xa1imtuk\xc4\x85. Tai pakartoti pavyko tik Britney Spears. Natalia tope Ultratop 100 tur\xc4\x97jo net 10 skirting\xc5\xb3 dain\xc5\xb3.\n_START_SECTION_\nUltratop 40\n_START_PARAGRAPH_\nUltratop 40 yra geriausiai parduodam\xc5\xb3 singl\xc5\xb3 Valonijoje topas. Tope surenkama med\xc5\xbeiaga ir i\xc5\xa1 atsisiuntim\xc5\xb3.\n_START_SECTION_\nRekordai\n_START_PARAGRAPH_\nLas Ketchup su \xe2\x80\x9eThe Ketchup Song\xe2\x80\x9c pirmoje vietoje u\xc5\xbesilaik\xc4\x97 17 savai\xc4\x8di\xc5\xb3. Dainink\xc4\x97s C\xc3\xa9line Dion daina \xe2\x80\x9ePour que tu m\xe2\x80\x99aimes encore\xe2\x80\x9c u\xc5\xbesilaik\xc4\x97 15 savai\xc4\x8di\xc5\xb3. Atlik\xc4\x97jo Andrea Bocelli daina \xe2\x80\x9eCon te partir?\xe2\x80\x9c tope i\xc5\xa1silaik\xc4\x97 daugiausiai 52 savaites. Pirmoje vietoje debiutavo \xc5\xa1ios dainos: Elton John su \xe2\x80\x9eSomething about the way you look tonight / Candle in the wind 1997\xe2\x80\x9c, Star Academy su \xe2\x80\x9eLa musique (Angelica)\xe2\x80\x9c air Mario Barravecchia su \xe2\x80\x9eOn se ressemble\xe2\x80\x9c. Did\xc5\xbeiausias \xc5\xa1uolis i\xc5\xa1 20 vietos \xc4\xaf pirm\xc4\x85 yra Phil Barney su Marl?ne Duval ir j\xc5\xb3 k\xc5\xabrinys \xe2\x80\x9eUn enfant de toi\xe2\x80\x9c.'